- Hindi News
- National
- कार में बैठकर पार्षद ने खुद काे ठोड़ी के नीचे मारी गोली, चेहरे के उड़े चिथड़े
कार में बैठकर पार्षद ने खुद काे ठोड़ी के नीचे मारी गोली, चेहरे के उड़े चिथड़े
धारूहेड़ानगर पालिका के वार्ड नंबर-10 के पार्षद ने रविवार रात करीब 10 बजे रेवाड़ी सनसिटी कॉलोनी में खुद को गोली मारकर आत्महत्या कर ली। पार्षद ने अपनी कार में बैठकर अपनी ही लाइसेंसी बंदूक से अपनी ठोड़ी के नीचे गोली मारी। फायरिंग से चेहरे के चिथड़े उड़ गए। पुलिस के अनुसार पार्षद राजेंद्र प्रसाद ने धारूहेड़ा के नंदरामपुरबास रोड पर हार्डवेयर की दुकान की हुई थी। रविवार को वह सामान लेने के लिए रेवाड़ी के लिए निकला था। रेवाड़ी में एक हार्डवेयर की दुकान से उसने 4 बजे सामान खरीदा जो कि उसकी गाड़ी की पिछली सीट पर रखा था। रेवाड़ी में जिस दुकान से राजेंद्र सामान ले जाता था उसके पास शाम को राजेंद्र के बेटे का फोन भी आया तथा उसने अपने पिता के बारे में पूछा। दुकानदार ने बताया कि वह सामान लेकर जा चुका है। देर शाम वापस नहीं लौटने पर परिजन ढूंढते-ढूंढते रेवाड़ी पहुंच गए। यहां सनसिटी कॉलोनी में राजेंद्र की कार खड़ी हुई नजर आई। अंदर झांककर देखा तो ड्राइवर के साथ वाली सीट पर राजेंद्र मृत हालत में पड़ा था तथा गाड़ी में कोई नहीं था। शेष| पेज 14
सूचनाके बाद डीएसपी गजेंद्र कुमार, एसएचओ सिटी कर्मवीर खटाना, सीआईए फोरेंसिक टीम भी मौके पर पहुंच गए। जांच के लिए गाड़ी को खोला गया। मृत हालत में पड़े राजेंद्र के हाथ पैरों में उसकी 12 बोर की लाइसेंसी बंदूक पड़ी हुई थी। पुलिस के अनुसार राजेंद्र ने अपनी ठोड़ी के नीचे गोली मारी थी। गोली के कारण पूरा चेहरा बिखर गया।
पुिलस ने कॉल डिटेल निकलवाई
मामलेकी जांच कर रहे एएसआई रामनिवास ने कहा कि शुरूआती जांच में आत्महत्या की ही बात सामने आई है। मृतक के भाई एएसआई रोहताश के बयान के आधार पर फिलहाल सामान्य कार्रवाई करते हुए पोस्टमार्टम के बाद शव परिजनों को सौंप दिया है। बाकी कॉल डिटेल भी निकलवाई है, मामले की जांच कर रहे हैं।
राजेंद्र प्रसाद
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva bho_Deva